### Beslutning

Robin Overgaard, Birte Friis, Johannes Jespersen, Nana Johnsen og Elsebeth Bach kunne tiltræde indstillingen i overensstemmelse med Magistratens anbefaling.
 Sigrid Mathiesen og Frede Rasmussen tog forbehold.

Endelig vedtagelse af forslag til Lokalplan nr. 1033, Ny bebyggelse ved [adresse] og Tillæg nr. 3 til Kommuneplan 2017.

### Resumé

Lokalplanen gælder for et område beliggende på hjørnet af [adresse] og [adresse]. Lokalplanområdet ligger afgrænset af [adresse] mod syd og [adresse] mod øst. Mod vest afgrænses området af et vejareal, der fører ind til en bagvedliggende bebyggelse, og mod nord afgrænses området af bebyggelse.

 Formålet med lokalplanen er at give mulighed for at opføre ny bebyggelse på den vestlige del af matriklen ved siden af den bevaringsværdige [adresse] fra 1858. Den nye bebyggelse skal hovedsageligt give mulighed for at udvide antal og omfang af de aktiviteter, der foregår i [adresse], såsom større møder og kurser.

 Lokalplanområdet, der er ca. 2260 m2 stort, var ved planens udarbejdelse privat ejet og beliggende i byzone.

 Der må inden for byggefelterne opføres maksimalt 1.770 m2 etageareal.

 Det kommende gårdrum, der udlægges til ophold og gennemgang, skal friholdes for biler og bilparkering. I projektet er der udlagt areal til parkering under terræn, hvortil der bliver tilkørsel via vejareal langs vestsiden af lokalplanområdet.

 De portåbninger, der i dag giver adgangsmuligheder fra [adresse], bevares som fremtidig gennemgang igennem gårdrummet. Belægning i gården bevares i størst muligt omfang.

 Da den foreslåede planlægning ikke er i overensstemmelse med kommuneplanens rammer, hvad angår bebyggelsesprocent, er planen er fulgt af Tillæg nr. 3 til Kommuneplan 2017. Med tillægget øges bebyggelsesprocenten for den karré, som planområdet er en del af fra 210 til 220.

 Forslag til lokalplan 1033 og forslag til kommuneplantillæg 75 (til Kommuneplan 2013) har været fremlagt offentligt fra den 13. juni til den 29. august 2017.

 Der er modtaget 4 indsigelser/bemærkninger til forslagene.

### Indstilling

At 1) forslag til Lokalplan nr. 1033, Ny bebyggelse ved [adresse] vedtages endeligt,

 At 2) Tillæg nr. 3 til Kommuneplan 2017 vedtages endeligt og

 At 3) indsigelser og bemærkninger fremkommet under den offentlige fremlæggelse besvares som angivet under punkt 5.5 og i bilag 3.

### Sagens forløb

27-09-2018 Borgmesterens Afdeling påtegning
Fremsendes til Magistraten.
 Borgmesterens Afdeling har ingen bemærkninger til indstillingen.
 01-10-2018 Magistraten
Fremsendes til [adresse] med bemærkning, at Magistraten i mødet den 1. oktober 2018 anbefaler, at byrådet tiltræder Magistratsafdelingen for Teknik og Miljøs indstilling af 20. september 2018.

 Rådmand Pernille Steffensen og Frede Rasmussen tog forbehold.

 Borgmester Eric Jørgensen og rådmand Klavs Hansen var forhindret i at deltage i sagens behandling.
 10-10-2018 [adresse]
Fremsendes til Teknisk Udvalg til behandling i henhold til beslutning i byrådets møde den 10. oktober 2018.
 29-10-2018 Teknisk Udvalg
Robin Overgaard, Birte Friis, Johannes Jespersen, Nana Johnsen og Elsebeth Bach kunne tiltræde indstillingen i overensstemmelse med Magistratens anbefaling.
 Sigrid Mathiesen og Frede Rasmussen tog forbehold.
 14-11-2018 [adresse]
Beslutning ikke frigivet